
Videokonference  om  at 
fuldføre  kirkens  mission 

Kirken  bringer  gode  tidender. 
Hvordan  lokale  ledere  kan  hjælpe. 


Præsident  Ezra  Taft  Benson  sagde 
ved  videokonference  afholdt  i  Salt 
Lake  City  den  28.  juni,  at  tiden 
nu  er  inde  til  at  gøre  brug  af  Frelserens 
belæring  om  den  gode  hyrde  til  den 
udfordring  vi  har  foran  os,  om  at  opsøge 
tabte  får  og  vildfarne  lam. 

Videokonferencen,  der  nævnes  som 
den  største  og  mest  udbredte  sammen- 
komst nogensinde  til  et  oplæringsmøde 
for  ledere,  blev  telerundsendt  fra  kirkens 
hovedsæde  i  Salt  Lake  City  til  medlem- 
mer af  stavs-  og  wardsråd  forsamlet 
forskellige  steder  i  USA,  Canada  og 
Puerto  Rico.  For  alle  øvrige  områder  i 
hele  verden  vil  der  blive  udsendt  video- 
kasetter.  (For  Danmarks  vedkommende 
gik  der  kun  3  uger  fra  konferencen,  til 
den  lå  færdigoversat  og  parat  til  at  blive 
vist  i  de  to  stave,  red.). 

Formålet  med  konferencen  var  at 
debattere  måder  hvorpå  man  kunne  fuld- 
føre kirkens  mission.  Der  var  personlige 
budskaber  fra  præsident  Benson  og  hans 
to  rådgivere,  der  var  medvirken  af  mange 
af  generalautoriteterne  og  der  var  tele- 
fonsamtaler med  ledere  fra  forskellige 
områder:  Maidstone,  England;  Oakland, 
Californien;  Montgomery,  Alabama; 
m.fl. 

Præsident  Benson  sagde  bl.a.:  »For- 
målet med  Herrens  kirke  er  at  hjælpe 
enhver  af  Guds  børn  i  deres  fremgang 
mod  det  evige  livs  største  velsignelser. 
Dette  indbefatter  mange  mindre  aktive 
som  er  ligeglade  eller  uønskede«. 

Han  fortsatte  med  at  tale  om  behovet 
hos  lederne  for  at  hjælpe  de  mindre  aktive 
til  at  komme  tilbage  og  finde  glæde  ved 
Herrens  bord  og  igen  smage  fællesskabets 
søde  frugter  med  de  hellige. 

Ezra  Taft  Benson  fortsatte:  »Den  ud- 

fordring  der  ligger  foran  os  er  stor.  Det 
vil  kræve  at  hele  det  melkisedekske 
præstedømme  tager  fat.  Vi  må  udøve  stor 
tro,  energi  og  forpligtelse  hvis  vi  skal  nå 
disse  mindre  aktive  brødre  og  søstre.  Men 
vi  må  gøre  det.  Herren  forventer  det  af 
os.  Og  vi  vil!  Alt  for  mange  får  er  faret 
vild  og  de  har  behov  for  at  blive  ledet 
af  opmærksomme  hyrder.  Nogle  får  er 
faret  vild  på  grund  af  et  øjebliks  uop- 
mærksomhed. Nogle  er  helt  tabt.«  Præs. 
Benson  fortsatte:  »Ved  hjælp  af  en  hyrdes 
omsorg  må  vore  nye  medlemmer,  alle 


dem  der  for  nylig  er  født  i  evangeliet, 
næres  ved  hjælp  af  agtpågivende  ven- 
skabsformidling,  efterhånden  som  de  ud- 
vider kendskabet  til  evangeliet  og  begyn- 
der at  efterleve  nye  standarder.  Lammene 
eller  de  unge  mennesker  vil  ikke  blive 
fristet  til  at  flakke  om;  hvis  de  gør,« 
fortsatte  præs.  Benson,  »må  krogen  på 
hyrdestaven  -  en  kærlig  arm  -  og  et 
forstående  hjerte  hjælpe  til  med  at  redde 
situationen.  Med  denne  omsorg  vil  man- 
ge af  dem  som  er  borte  fra  flokken  blive 
vundet  tilbage. 

Lad  os  forene  os  i  vore  anstrengelser 
med  at  bringe  de  mindre  aktive  tilbage 
til  fuld  aktivitet  i  kirken.  Når  vi  gør  det, 
vil  vi  alle  blive  knyttet  tættere  sammen 
i  fuldførelsen  af  kirkens  mission:  at  bringe 
evangeliet  med  alle  dets  velsignelser  i 
endnu  højere  grad  ind  i  alle  kirkens 
medlemmers  liv«. 

Præsident  Monson  sagde:  »Et  af  de 
største  formål  for  Herrens  kirke  er  at 
bringe  gode  tidender  til  alle  Guds  børn, 
medlemmer  såvel  som  ikke-medlemmer, 
aktive  såvel  som  de  mindre  aktive,  de 
levende  såvel  som  dem  der  er  gået  på 
den  anden  side  af  sløret«. 

Idet  præs.  Monson  henviste  til  decem- 
berbudskabet i  1985,  en  invitation  til  at 
komme  til  Kristus  fortsatte  han:  »I  aften 
gentager  vi  disse  tanker.  Vi  giseder  os 
over  de  velsignelser  der  kommer  gennem 
aktivitet  og  medlemsskab  i  den  kirke 
hvor  Guds  søn,  Jesus  Kristus  er  hovedet. 
I  stor  alvor  udtrykker  vi  vor  kærlighed 
og  taknemlighed  for  vore  brødre  og  søstre 
overalt.  Til  dem  der  er  ophørt  med  at 
være  aktive  og  til  dem  der  er  kritiske 
siger  vi:  Kom  tilbage!« 
Church  News 
Vol  57  nr.  27 


Nordisk  Jamboree  i  Finland 

23  deltagere  fra  Danmark  havde  det  dejligt 


At  være  spejder  har  noget  med  at 
tjene  at  gøre,  at  være  spejder  er 
aktivitet  og  det  er  også  at  være 
sammen  med  andre. 

Det  at  være  sammen  havde  23  del- 
tagere fra  Danmark  lejlighed  til  da  de 
deltog  i  spejderjamboreen  i  Finland  fra 
den  28.  juli  til  den  6.  aug.  Daniel  Nørrung 
(en  af  de  danske  deltagere)  indleder  sin 
dagbogsoptegnelse  fra  den  2.  nordiske 
jamboree  HAKKINEN  '87  således: 

»Der  var  ialt  240  drenge  med  på  denne 
tur ...  fra  4  lande:  Finland,  Sverige,  Norge 
og  Danmark.  Alle  240  drenge  var  delt 
op  hjemmefra  i  35  patruljer,  som  bagefter 
var  delt  op  i  sub-camps. 

Der  var  3  patruljer  med  fra  Danmark, 
to  fra  København  stav  og  en  fra  Århus 
stav.  Hver  sub-camp  havde  deres  eget 
program.  Min  patrulje  var  med  i  camp 
2  som  hed  Saser  (Sasher).  De  to  første 
dage  skulle  vi  opbygge  vor  lejr.  Min 
patrulje  begyndte  med  at  rejse  en  flag- 
stang eftersom  vi  havde  et  Dannebro(g) 
med  hjemmefra.« 

En  aflederne  udtrykker  sin  begejstring 
for  lejren  på  denne  måde:  »Under  HAK- 
KINEN '87  modtog  jeg  følgende  vid- 
nesbyrd. Efter  20  år  i  kirken  kunne  jeg 
nu  se  at  spejderaktiviteterne  her  over- 


-  Vi  er  fra  Danmark  - 

skyggede  mine  minder  og  visionerne  fra 
min  egen  barn-  og  ungdom  i  forbindelse 
med  spejderarbejde.  Da  jeg  stod  ved 
lejrbålet  mellem  gamle  og  nye  venner 
fra  alle  de  gode  nordiske  lande,  vidste 
jeg  at  oplevelserne  ved  denne  jamboree 
ville  give  et  mere  varigt  indtryk  og  et 
bedre  incitament  med  hensyn  til  et  godt 
virke  blandt  vore  drenge  end  nogen 
spejderaktivitet  jeg  nogensinde  har  op- 
levet uden  for  kirken.  Dette  skyldtes  et 
godt  planlagt  og  et  godt  ordnet  program. 
Tjenesten  for  andre,  de  hårde  traveture, 
flagceremonierne  og  lejrbålene;  men  over 
alt  dette  og  fremfor  alt,  det  åndelige  tema 
som  var  bygget  over  lektier  fra  Mormons 
Bog  og  som  var  indarbejdet  på  en  meget 
fin  måde  i  en  enhver  del  af  programmet, 
det  var  i  sandhed  enestående.  Vore  dren- 
ge vil  aldrig  glemme  at  messingpladerne 
og  andre  personlige  optegnelser  (hike- 
dagbogen) er  vigtige.  De  vil  aldrig  glem- 
me at  det  er  muligt  at  gøre  alt  hvad 
Herren  eller  hans  ledere  befaler.  Ja,  selv 
det  at  bygge  et  skib  af  karton. 

Det  er  således  mit  vidnesbyrd  at  det 
at  være  spejder  i  kirken  er  et  inspireret 
virke  som  på  en  eller  anden  måde  'leger' 
tjeneste,  gode  gerninger  og  varigt  venskab 
ind  i  vore  unge  i  præstedømmet.«  (Helge 


Nørrung) 

Jamboreens  lejrplads  lå  smukt  i  en 
fyrreskov  ned  til  den  finske  skærgårds- 
kyst.  De  5  sub-camps  havde  stednavne 
efter  Mormons  Bog.  De  tre  danske  pa- 
truljer blev  fordelt  i  3  forskellige  sub- 
camps,  så  vi  fik  mange  gode  venner  fra 
de  andre  lande. 

Alle  lejrens  aktiviteter  var  bygget  op 
omkring  temaer  fra  Mormons  Bog.  Eks- 
empelvis var  en  2-dages  overlevelsestur 
bygget  over  Lehis  rejse  ud  i  ørkenen. 
På  vejen  fandt  vi  messingplader,  hvori 
vi  skulle  føre  hike-dagbogen.  Vi  prøvede 
også  at  »jage«  med  bue  og  pil  som  Nephi, 
ligesom  vi  skulle  konstruere,  om  ikke  et 
oceangående  skib,  så  en  pagaj  og  stål- 
trådsgrill. 

Pagajen  fra  hiken  skulle  bruges  et  par 
dage  senere,  da  det  blev  vor  sub-camp's 
tur  til  at  have  »vanddag«.  Her  byggede 
vi  på  én  time  en  båd  af  karton,  og  tænk 
-  den  kunne  sejle  med  3-4  drenge  i! 

Af  andre  aktiviteter  kan  nævnes  »tje- 
neste«. Vor  sub-camp  (Saser  =  Shazer) 
sang  for  de  ældre  på  et  plejehjem,  mens 
andre  gravede  kartofler  op  på  en  nødstedt 
gård  i  nærheden.  Der  var  også  dage  med 
orienteringsløb,  olympiade  og  besøg  på 
Åbo  slot. 

Ældste  Featherstone 
havde  sin 
spejderuniform  på 


Ti?**«. 


Som  Nephi  erkendte  drengene, 
at  intet  er  umuligt  -  om  det  så  er  at 
bygge  en  havgående  båd  af  karton 


Fra  åbningsceremonien 
De  danske  spejdere 
kom  i  deres 
uniform 


KIRKENYT 


Vi  var  ialt  23  deltagere  fra  Danmark, 
heraf  9  drenge  og  2  voksne  ledere  fra 
Aarhus  stav  og  10  drenge  og  2  voksne 
ledere  fra  København  stav. 

Disse  23  fik  en  oplevelse  for  livet.  De 
4  voksne  ledere  sugede  til  sig  af  erfa- 
ringerne fra  de  øvrige  lande,  som  var 
langt  bedre  repræsenteret  grundet  fast- 
tømrede spejderprogrammer  fra  8-årsal- 
deren  samt  en  konstant  lederuddannelse. 
Så  når  vi  mødes  i  Norge  om  3  år  bliver 
det  med  en  større  dansk  gruppe,  f.eks. 


efter  mønsteret  fra  Gøteborg  stav,  som 
havde  samtlige  42  diakoner  med  på 
jamboreen  -  ikke? 

Ældste  Featherstone  deltog  3  dage  på 
jamboreen  og  delte  ud  af  sit  gode  humør 
og  inspirerende  erfaring  som  »superspej- 
der« og  præsident  for  Kirkens  Unge 
Mænd.  Lad  os  slutte  med  et  citat  fra 
ham  som  forklaring  på,  hvorfor  Kirken 
har  optaget  spejderprogrammet  som  sit 
officielle  program  for  Unge  Mænd: 

»Spejderprogrammer  lærer  de  unge  at 
tjene  -  vi  blev  født  til  at  tjene«. 


Nadvermøde  inden  døre 


Ældste  Featherstone 
sender  følgende 
hilsen  til  alle 
deltagere  i 
Jamboree  1987: 


Der  skal  vaskes  op  selvom 
man  camperer  i  det  fri 


Til  spejdere  og  ledere  i  de  nordiske 
lande! 

Det  var  dejligt  at  være  sammen  med  jer 
i  denne  lejr. 

I  er  en  udvalgt  gruppe  drenge  og 
mænd.  Vore  bønner  er  med  jer.  I  betyder 
meget  for  kirken.  Herren  elsker  jer  og 
det  gør  vi  også.  Vi  beder  dagligt  for  jer. 

Mange  af  jer  bliver  ledere  på  mange 
forskellige  måder  i  denne  storslåede  kir- 
ke. I  er  blevet  oplært  til  at  blive  den 
bedste  generation  nogensinde  i  denne 
verdens  historie.  I  vil  blive  ledere  når 
andre  svigter.  I  vil  vinde  når  andre  taber. 
I  vil  være  rene  når  andre  har  smudset 
sig  til.  I  vil  være  i  stand  til  at  holde  ud 
fordi  I  er  en  kongelig  slægt. 

Gud  velsigne  jer  altid. 

/  kærlighed  og  tillid 

Vaugn  J.  Featherstone 

Hollywood  pianist  på 
besøg  i  København 

Robert  Bailey  er  lige  afløst  fra  en  mission  i  Skotland. 

Af  Jørgen  Ljungstrøm 


Broder  og  søster  Robert  Bailey  er 
lige  blevet  afløst  fra  deres  3.  mis- 
sion. De  har  været  i  Pittsburg, 
Pensylvanien,  i  Frankrig  og  nu  sidst  i 
Skotland.  De  stoppede  så  op  i  Køben- 
havn for  at  hilse  på  en  af  de  danskere 
der  lige  har  været  i  Skotland  og  været 
sammen  med  br.  og  str.  Bailey  der.  Broder 
Bailey  er  entertainer  og  spiller  fremra- 
gende på  klaver  (flygel).  Mens  han  var 
på  mission  i  Frankrig  spillede  han  i 
næsten  hver  eneste  store  by  der,  som  et 


led  i  sin  mission.  Siden  november  1986 
har  han  givet  mere  end  100  koncerter 
i  England,  Irland  og  Skotland. 

Allerede  som  2-årig  begyndte  han  at 
spille,  som  9-årig  spillede  han  vanskelige 
tekniske  stykker  og  han  debuterede  som 
professionel  da  han  var  18. 

Han  kommer  fra  Hollyw^ood,  hvor 
han  har  spillet  for  og  med  Dean  Martin, 
Bing  Crosby,  Georges  Burns,  James  Ste- 
wart, Raquel  Welsh  og  mange  andre. 
Han  har  været  engageret  af  de  forskellige 
filmselskaber  fx  Warner  Bros,  20th  Cen- 
tury Fox  og  Columbia. 

I  København  underholdt  han  os  med 
mange  forskellige  numre.  Det  var  tydeligt 
at  han  var  entertainer,  idet  det  meste  af 
det  timelange  program  bestod  af  forskel- 
lig underholdningsmusik.  Vi  fik  dog  no- 
get Chopin  og  Mendelsohn  Bartholdy 
imellem  Ragtime,  Duke  Ellington  og 
Can-can.  Størst  opmærksomhed  vakte 
det  da  han  bad  om  de  forskelliges  te- 
lefonnumre, dvs.  de  4  sidste  cifre.  Han 
gav  så  ti  tangenter  numrene  fra  1  til  10 
og  prøvede  så  at  improvisere  over  de 


fire  tal  fra  telefonnumrene,  det  kom  der 
mange  pudsige  kompositioner  ud  af. 
Broder  Bailey  var  et  interessant  bekendt- 
skab. Han  havde  en  god  teknik  og 
behandlede  vort  flygel  som  det  altfor 
sjældent  bliver.  Til  sidst  samlede  han  en 
del  børn  om  sig  oppe  ved  flygelet  og 
sammen  med  ham  sang  de  »Jeg  er  Guds 
kære  barn«  -  det  var  en  smuk  afslutning. 


Familieaften 

-idé-  og  håndbog 


I over  20  år  har  Det  øverste  Præsi- 
dentskab bedt  kirkens  medlemmer 
om  at  holde  en  ugentlig  familieaften. 
De  har  samtidig  lovet  de  hellige  store 
velsignelser  hvis  de  ville  følge  denne 
opfordring  som  kommer  fra  Herrens 
profet.  For  at  gøre  det  nemmere  for  os 
har  kirken  i  lige  så  mange  år  givet  os 
storartede  hjælpemidler  så  alle  ville  være 
i  stand  til  at  holde  en  familieaften  med 
et  formål. 

For  nogle  år  siden  ophørte  man  med 
at  udsende  et  nyt  hæfte  hvert  år.  I  stedet 


fik  vi  hæftet:  »Familieaften,  idé  og  hånd- 
bog«. Den  indeholder  simpelthen  alt 
hvad  man  behøver  for  at  kunne  lave  en 
god  familieaften.  Der  er  så  meget  stof 
at  det  rækker  til  mange  år.  Man  behøver 
ikke  at  benytte  hæftet,  som  det  er,  men 
man  kan  bruge  bogen  som  det  den  er: 
en  idé-bog. 

Glæd  jer  over  alt  det  gode  der  gives 
os  til  vor  fremgang.  Bogen  koster  dkr. 
22,50  og  lagernr.  er  PBHT  5197. 
JL 


Europakonkurrence  1986 

Vindere 


1.  Søndag,  Christian  Schluchter,  Bienne,  Schweiz.  2.  Harespor,  Olh  Aaltonen,  Sonkajårvi,  Fin- 
land. 3.  Er  Kristus  dit  lys?  Olh  Aaltonen,  ditto. 


Isabelle  Boltoukhine,  Le  Mans,  Frankrig 

SpecialNonl'87 


I  Ålborg,  Danmark 
15.- 18.  Juli  1987 


Flagene  er  hejst  og  deltagerne  må  gerne  komme 
-  alt  er  klart! 


Ja,  så  er  atter  en  konference  for 
enlige  voksne  ovre.  Vi  havde  alle 
glædet  os  meget  til  at  deltage,  og 
vore  forventninger  blev  indfriet  i  højeste 
grad.  Vi  deltog  sammen  med  enlige 
voksne  fra  hele  Skandinavien  i  4  dejlige 
og  begivenhedsrige  dage  i  Ålborg,  og  jeg 
tror  at  vi  alle  tog  berigede  hjem.  Vi  har 
nogle  dejlige  dage  at  mindes  og  vi  har 
fået  mange  dejlige  venner  fra  hele  Skan- 
dinavien, venner,  som  vi  nu  glæder  os 
til  at  se  ved  andre  lignende  lejligheder. 
Og  jeg  ved  der  er  venner,  som  vi  endnu 
ikke  har  set.  Også  dem  glæder  vi  os  til 
at  se. 

De  fire  dage  var  fyldte  af  dejlige 
aktiviteter:  alt  fra  den  obligatoriske  dans, 
over  genealogi,  udflugter  hyggestunder, 
dejlig  underholdning  til  det  dejlige  ån- 
delige vidnesbyrdmøde  vi  sluttede  af 
med. 

Vi  blev  betjent  af  et  meget  tjenstvilligt 
Ålborg  ward,  som  udførte  et  uvurderiigt 

»Hvordan  bliver  man  en  ny  mand  eller  ny 
kvinde?«  -  et  af  de  mange  tilbud  ved 
»Special  Nord  '87« 


og  uselvisk  stykke  arbejde  for  at  vi  skulle 
have  det  godt.  Maden  var  upåklagelig 
og  blev  serveret  med  en  munter  og  kærlig 
hånd,  og  alting  var  klar  til  at  vi  bare 
kunne  tage  det  i  besiddelse. 

Onsdag  ankom  vi  alle  fra  hele  Skan- 
dinavien, blev  indskrevet  og  samledes  til 
et  dejligt  åbningsmøde,  som  blev  ledet 
af  stavspræsident  Knud  B.  Andersen. 


Efter  middagen  tilbragte  vi  aftenen  med 
at  lære  hinanden  bedre  at  kende.  Det 
var  en  suæes  med  fællesdanse,  lege  og 
almindelig  dans.  Det  var  en  dag,  der 
virkelig  lagde  en  god  grund  og  satte 
forventningerne  i  vejret. 

Torsdag  var  der,  efter  morgenmaden 
og  morgensamlingen,  workshops.  Vi 
havde  forskellige  valg,  som  f.eks.  »Bliv 
en  ny  kvinde/mand«,  folkesange  på  for- 
skellige sprog,  drama,  kirkens  genealo- 
giske computerprogram,  levende  føde  og 
lanciers.  Det  var  en  stor  succes  med  ivrig 
deltagelse.  Eftermiddagen  blev  tilbragt  i 
Ålborg,  hvor  vi  fik  en  kyndig  rundvisning 
i  den  ældste  del  af  byen.  Efter  aftens- 
maden var  der  hyggeaften  med  god 
underholdning  fra  de  forskellige  stave. 
Underholdningen  blev  afsluttet  af  søster 
Mervi  Hiltunen  fra  Finland,  som  sang 
og  spillede  klaver  for  os.  Det  var  et  af 
højdepunkterne  og  vi  nød  det  allesam- 
men. 

Fredag  var  dagen  for  udflugten.  Vi 
kørte  først  til  Rebild  bakker,  hvor  vi  fik 
mulighed  for  at  gå  en  tur  og  nyde  den 
dejlige  natur.  Dernæst  gik  turen  til  Ting- 
bæk kalkminer,  hvor  vi  fik  lejlighed  til 
at  se  minerne  og  de  skulpturer  der  er 
opstillet  der.  Videre  gik  turen  til  Rubjerg 

Knude,  hvor  vi  gik  ture  i  klitterne  og 
fik  en  masse  sand  i  skoene  og  alle  mulige 
andre  steder.  Det  knasede  også  godt 
mellem  tænderne!  Her  delte  vi  os  op  i 
to  grupper,  én  som  ville  hjem  til  Ålborg 
og  en  anden  som  tog  videre  til  Blokhus, 
hvor  vi  så  den  vidunderlige  strand  og 
nød  det  dejlige  vejr.  Selv  en  hurtig 
badetur  blev  der  mulighed  for,  mens 
nogle  dog  nøjedes  med  at  gøre  tæerne 
våde.  Aftenen  var  den  store  gallaaften, 
hvor  den  gode  mad  blev  serveret  for  os 


af  hjælpsomme  unge  mennesker  fra  Ål- 
borg. Andre  villige  unge  underholdt  os 
derefter  med  uddrag  af  musicalen  »Min 
tur  på  jorden«,  og  det  blev  fremført  med 
stor  kunnen.  Vi  havde  også  besøg  af  en 
tryllekunstner  som  fik  os  til  at  le,  så  tårene 
trillede.  Endelig,  omkring  midnat,  be- 
gyndte dansen  og  på  grund  af  diverse 
forsinkelser  fik  vi  lov  til  at  fortsætte  til 
klokken  3  om  natten.  Det  var  en  dejlig 
dag. 

Lørdag  havde  vi  det  obligatoriske, 


men  absolut  vidunderlige  vidnesbyrdmø- 
de,  et  møde  der  nok  var  præget  lidt  af 
at  vi  nu  skulle  til  at  sige  farvel.  Men 
vi  ved  at  vi  skal  ses  igen  ved  andre 
lejligheder,  og  det  ser  vi  frem  til. 

Lad  os  allerede  nu  forberede  os  til  den 
næste  konference  for  enlige  voksne.  Den 
skal  foregå  i  Goteborg  i  sommeren  1988. 
Vi  håber  at  se  alle  jer,  som  ikke  var  med 
i  år,  for  vi  har  brug  for  jer  -  og  jeg  tror 
at  I  har  brug  for  os! 
Lisbeth  V.  Andersen 


»ABBA -virus«  præsenteret  af 
deltagere  fra 
Stockholm  stav  - 
»den  smitter  ikke«!!!! 


En  finsk  musikkoplevelse 
-  Mervi  Hiltunen  - 
var  et  af  højde- 
punkterne ved 
»Special  Nord  '87« 


Tusind  mange  tak  til  de  ca.  30  flittige 
jå  medlemmer  fra  Aalborg  ward  -  uden  dem 
ingen  »Special Nord  '87« 

Familielejr  1987 

120  medlemmer  fra  København  stav  tilbragte  en 
uge  i  Sverige  og  fandt  noget  af  sommeren 


Der  er  tradition  for  at  København 
stav  arrangerer  en  familielejr  »et 
sted  i  Sverige«.  Igennem  flere 
år  har  stedet  været  i  nærheden  af  Go- 
teborg  og  en  enkelt  gang  har  det  været 
på  Møn.  I  år  havde  Christian  Ringheim, 
der  er  stavens  nye  aktivitetsformand, 
fundet  et  sted  i  Småland.  Det  var  godt 
nok  kun  meningen  at  det  skulle  være 
fra  næste  år  men  det  lå  sådan  at  det 
kunne  lade  sig  gøre  i  år  hvis  vi  flyttede 
lejren  en  uge.  Det  skal  vi  vist  nok  være 
glad  for,  for  lige  i  den  uge  vi  var  i  lejren 
havde  vi  noget  af  det  bedste  vejr.  Lejren 
fandt  sted  fra  den  4.  til  den  1 1.  juli. 

Stedet  var  meget  smukt  midt  i  de 
smålandske  skove  og  ved  en  af  de  utallige 
smukke  søer  som  Sverige  er  så  rigelig 
forsynet  med. 

Samværet  var  meget  frit  og  af  faste 
programmer  var  der  kun  aftensamlingen 
klokken  20.  Den  bød  på  forskellig  un- 
derholdning, sange,  oplæsning  af  lejravi- 
sen -  aftenens  absolutte  højdepunkt,  in- 
struktioner og  meget  andet  godt.  I  det 
pragtfulde  vejr  vi  havde  de  første  4  dage 


blev  vandet  benyttet  til  alt,  lige  fra 
sopning  til  surfernes  »elegante«  dans  over 
vandet.  Mange  nybegyndere  havnede 
imidlertid  inde  i  lumskebugten,  hvor  de 
kunne  få  timer  til  at  gå  med  at  få  vinden 
ind  på  en  måde  så  de  kunne  komme 
ud  på  det  åbne  vand  hvor  der  var  mere 
spændende.  (Rygtet  lyder  at  der  var  et 
par  stykker  der  måtte  have  forlænget 
deres  ferie,  fordi  de  blev  ved  med  at  sejle 
rundt  uden  at  kunne  komme  ud.  Det 
siges  også  at  de  måtte  spise  rå  fisk  for 
at  opretholde  livet,  ak  ja). 

Det  var  en  dejlig  uge,  derom  var  vi 
alle  enige.  Der  skal  lyde  en  stor  tak  til 
Christian  og  Esti  Ringheim  der  trak  det 
store  læs  med  at  få  alting  til  at  glide 
på  bedste  måde.  Det  er  ikke  deres  skyld 
at  vi  fik  regn  til  sidst,  at  myg  og  andet 
småkravl  var  ved  at  flå  os  levende,  at 
der  var  lidt  langt  til  købmanden  -  nogle 
forsøgte  at  gå  derind  for  blot  at  opdage 
at  det  var  mere  end  de  små  ben  kunne 
klare. 

Jo,  det  var  en  god  lejr! 
Jørgen  Ljungstrøm 


Familielejr, 

som  nedskrevet  i  en  lejrdagbog. 

Kære  dagbog,  i  dag  lørdag  den  4. 
juli  startede  København  stavs 
familielejr  på  en  underbar  lejr- 
plads som  man  kun  når  frem  til  ved  at 
køre  i  timer  gennem  store  skove  med 
smukke  søer  ind  imellem  hinanden,  på 
små  smalle  veje,  som  af  og  til  forvandler 
sig  fra  asfalt  til  grus  eller  jord.  (Det  med 
timevis,  skyldes  nok  mest  dem  der  ikke 
havde  set  ordentlig  efter  på  kortet  over 
området). 

Heja  Sverige,  for  det  er  her  det  foregår 
denne  varme  solbeskinnede  dag  på  vej 
til  Skuggebo  Lagergård  i  det  nordlige 
Småland. 

Det  første  man  møder  efter  en  kort 
runde,  efter  man  er  kørt  under  en 
imponerende  portal  med  navnet  Skug- 
gebo, er  en  bom  over  en  smal  skovvej 
og  på  bommen  står  der  »STOP  HER« 
og  et  andet:  »KØRSEL  MED  BIL  PÅ 
GRÆSSET  ER  IKKE  TILLADT«.  Bag 
bommen  åbnede  sig  en  stor  lysning  med 
et  smukt  træhus  i  skovbrynet,  og  til  højre 

en  langstrakt  skrånende  eng  ned  mod  en 
stor  sø  med  et  andet  træhus  ved  vand- 
kanten, dette  var  altså  stedet. 

Der  var  nok  at  gøre  med  først  at  hilse 
på  alle  dem  som  var  kommet,  og  tage 
naturens  herligheder  i  øjesyn.  Hvor  skal 
vi  dog  slå  lejr?  Hvor  er  der  bedst?  Nede 
ved  søen?  eller  ovre  ved  badminton-  og 
volleybanerne?  Eller  skal  man  helst  ligge 
ovre  ved  toiletterne,  man  ved  jo  aldrig, 
tænk  hvis  man  skal  hurtigt  ud  om  natten? 
Nej,  hellere  i  nærheden  af  det  store  hus 
med  det  dejlige  køkken  (hvor  der  er 
rigelig  plads  til  10  ad  gangen),  ja,  og 
baderum  med  varmt  vand.  For  slet  ikke 
at  tale  om  kølerummet,  hvor  der  er  plads 


til  hele  grise  og  halve  okser  samt  små 
drenge  der  har  sved  på  panden. 

Men  hvorfor  skal  det  hele  være  så 
pænt  og  lige  i  nærheden?  Når  man  er 
på  lejr  skal  det  være  primitivt,  det  siger 
selv  Kjeld  Rasmussen,  han  ved  hvad  han 
taler  om,  og  man  har  kun  godt  af  nogle 
lange  spadsereture  for  at  komme  på 
toilettet  om  aftenen  eller  i  bad  om  mor- 
genen. Derfor  slog  vi  lejr  i  det  fjerneste 
hjørne,  dernede  hvor  de  ubeslutsomme 
lå,  og  hvor  Kjeld  Rasmussen  også  lå. 
På  trods  af  de  13  vandskyllende  nye 
toiletter,  havde  han  fundet  et  gammeldags 
sted  inde  mellem  nogle  træer,  der  slog 
han  lejr  og  bevarede  iøvrigt  fundet  som 


(tv.)  Skal  vi  gå 
i  vandet  eller  -  ? 

(nederst  tv.) 
Konkurrence 
på  søen 

(nederst  tk) 
Tungen  skal  være 
lige  i  munden 

sin  private  hemmelighed  hele  ugen  igen- 
nem. 

Kære  Dagbog,  idag  er  det  tirsdag  og 
du  må  undskylde,  men  der  er  hændt  så 
meget  siden  i  lørdags  at  jeg  ikke  har  haft 
tid  til  at  skrive.  Vi  har  sovet  længe  hver 
morgen  (ikke  alle)  for  der  er  ingen 
morgensamling.  Det  er  nu  dejligt  at  ligge 
og  skvulpe  på  luftmadrassen  og  høre 
naturen  gennem  teltdugen,  alle  de  lyde 
der  er  i  sådan  en  skov  om  morgenen. 
Naboerne  er  stået  op  og  har  fået  fut  i 
bålet,  der  knitrer  sagte.  Jeg  tør  vædde 
på  at  solen  skinner  sådan  som  den  har 
gjort  det  lige  siden  vi  kom.  Vi  føler  os 
alle  velsignet,  sommerens  eneste  hede- 

bølge,  bølger  fra  morgen  til  kvæld.  Søens 
temperatur  stiger  fra  13-14  grader  til  ca. 
1 8.  Jeg  tror  der  allerede  er  nogen  i  vandet 
sammen  med  morgenforbaderinden  Lisa 
Anderson.  Jeg  må  også  se  at  komme 
op. 

Vi  holdt  faste-  og  vidnesbyrdmøde  på 
en  klippetop  inde  i  skoven.  Åbenbarin- 
gerne piblede  ned  over  os  fra  oven,  nogle 
mente  at  det  var  solen.  Vi  fik  nadver- 
vandet serveret  i  kander,  hældt  op  i  vores 
medbragte  krus  i  mangel  af  de  små 
plastikbægre  vi  ellers  benytter.  Vi  fik  lidt 
mere  vand  end  vi  plejer,  men  vejret  taget 
i  betragtning  så  gjorde  det  ikke  noget. 

Resten  af  dagen  gik  med  at  se  på 
omgivelserne,  besøge  hinanden  i  teltene, 
gå  ned  til  stranden,  skule  lidt  til  de  10 
kanoer  der  lå  der  og  kom  hviledagen 
i  hu.  Kun  fiskene  boltrede  sig  lystigt  i 
vandet  og  fra  tid  til  anden  sprang  de 
op  og  snuppede  en  uheldig  flue. 

Men  mandag  så  skulle  vi  alle  ud  og 
ro  i  kanoer.  »Den  gule  der  er  den  bedste, 
far,  den  tar  vi,«  lød  det  fra  lille  Peter. 
»Nej,  sagde  far,  den  grønne  har  bløde 
sæder  og  så  kan  den  ikke  synke.«  Der 


var  rift  om  dem  de  første  par  dage  og 
så  kostede  det  kun  10  kr.  i  timen  at  leje 
en. 

Kære  dagbog,  vi  er  nu  nået  frem  til 
torsdag.  Hver  dag  har  der  været  en  stribe 
planlagte  aktiviteter  og  en  anden  stribe 
som  ikke  var  det,  og  som  du  ved:  hvor 
mennesker  mødes  opstår  der  sød  (!) 
musik,  den  dansede  vi  så  til  i  solned- 
gangen på  broen  nede  ved  badehuset 
hver  aften.  Det  er  meget  romantisk  og 
stemningsfyldt,  det  hænder  også  at  vi 
tager  en  dukkert  inden  vi  går  op  og  puster 
»flagermusen«  ud. 

Forleden  dag  havde  vi  en  kanokapsej- 
lads. Den  foregik  som  et  stafefløb  fra 
kysten  og  ud  imod  to  bøjer  i  søen.  Hver 
båd  blev  bemandet  med  2  roere  og  et 
skrækslagent  barn  som  passager  (red- 
ningsveste var  obligatorisk).  Det  var  en 
fesflig  oplevelse  at  se  et  hold  komme  i 
land  og  skulle  trække  båden  op,  rulle 
sig  ud  af  de  indviklede  veste,  hvorefter 
næste  hold  skulle  tage  de  våde  veste  på, 
trække  båden  ud,  have  fat  i  padlen, 
anbragt  sig  selv  og  passageren,  for  der- 
efter med  besvær  styre  mod  den  nær- 


meste bøje  og  komme  rundt  om  den. 
Et  par  af  holdene  var  så  ivrige  at  de 
ganske  glemte  at  holde  balancen  og  endte 
med  flere  gange  at  vippe  rundt.  Det  er 
et  farligt  mas  at  komme  op  i  sådan  en 
båd  igen,  det  måtte  flere  sande.  Man  skal 
også  tage  sig  i  agt  for  overvægt.  Meget 
optimistisk  havde  Per  Meilsøe  og  Finn 
Lykkegaard  anbragt  sig  i  samme  kano 
og  det  viste  sig  at  være  for  meget,  der 
var  mere  plads  i  vandet  end  i  båden  som 
nægtede  at  flyde.  Hvorfor  ler  man  så 
meget  af  andres  »uheld«?  Tilsidst  blev 
de  i  båden  og  padlede  nede  på  bunden. 

Kære  dagbog,  jeg  kunne  fortælle  om 
meget  andet,  fx  om  det  eventyrlige  in- 
geniørprojekt at  forbinde  den  ene  bred 
med  den  anden  ved  hjælp  af  en  glidebane 
højt  til  vejrs  (næste  år  vil  vi  fortsætte, 
for  nu  ved  vi  hvordan  det  ikke  skal  gøres). 
Men  i  dag  er  det  afrejsedag  og  vi  skal 
gøre  i  orden  efter  os  så  vi  kan  komme 
igen  til  næste  år.  Det  er  helt  sikkert  at 
jeg  og  min  familie  skal  med  igen.  Vi  må 
nok  gardere  os  bedre  mod  moskitoerne 
ved  at  spise  b-vitaminer  og  hvidløg  i  god 
tid  i  forvejen. 
Lejrmanden 

Snobrød 
i  trængsel 


Det  imponerende  ingeniørprojeki 
Målet  var  øgruppen  i  baggrunden.  Som 
man  kan  se  er  der  ikke  langt  igen, 
men  tiden  var  kort. 


